ועדת הכספים, כנסת 25, פרוטוקול מספר 169, 2023-06-13 00:00

משה גפני: אנחנו עוברים לסעיף השני בסדר היום, מוטי ששון ראש עיריית חולון ברוך הבא, תבוא תשב יותר לידנו, אתה בכל אופן ראש עיר ותיק ומוצלח ורציני

משה גפני:       אנחנו עוסקים בהצעת חוק ההתייעלות הכלכלית תיקוני חקיקה להשגת יעדי התקציב לשנות התקציב 2017 ו- 2018, תיקון מספר 9 הקצאת סכום לרשויות המקומיות הסמוכות לנמל התעופה בן גוריון, אנחנו בהכנה לקריאה שנייה ושלישית

משה גפני:       אנחנו עשינו את החוק של היישובים הסמוכים לנתב"ג, זה היה מחולק, שלומית תקני אותי אם אני טועה, אנחנו עשינו את זה מעגלי חלוקה כן, שהיה המעגל הראשון היה מספר רשויות ששם היה 35% מהתקציב שהיה מיועד עבורם, והשאר היה במעגלים יותר רחבים והוגש בג"צ על העניין הזה, למה מישהו לא נמצא ומי כן נמצא ומי לא נמצא, והיה צריך לשנות את החוק, ואני שיניתי את החוק העברנו את זה בקריאה הראשונה, והחוק מונח עכשיו להכנה לקריאה שנייה ושלישית, כאשר כל הרשויות נמצאות באותה קטגוריה באותו עיקרון ואנחנו נקבע את הקריטריונים

משה גפני:       אז זה מה שעומד על סדר היום, איפה החוק? זהו יש מישהו שמבקש להתייחס לחוק הזה? בבקשה מר ששון

מוטי ששון: מאחר ואני עומד בראש יושב ראש הפורום של עוטף נתב"ג בערך 27 שנים, הצליחו לעבוד עלינו בדרך לא דרך, גם ניסיתי לעשות בג"צ זה לא הלך, לא בגלל שאנחנו לא צודקים אלא בגלל שהעיתוי של הגשת הבג"צ היה לא בזמנו לא בעתו

מוטי ששון:       עכשיו מה שאני מתלונן, זה לא יכול להיות שבונים בלי לשאול אותנו, יושבים בחדרי החדרים מחליטים על קריטריונים כאלה ואחרים, אני, אני אתן לך דוגמה

משה גפני: אני זה בניין שאפשר להגיד כל מה שרוצים, אבל הקריטריונים לא נקבעו בחדרי חדרים, נקבעו פה ליד השולחן וגם עכשיו זה מה שקורה

מוטי ששון: אז קודם כל החליטו למי לתת ואחר כך אחר כך החליטו על הקריטריונים, קודם כל סימנו את המטרה ואחר כך כמובן - -, איך יכול להיות שחולון שאחריה בת ים זה כבר בים, נפגעת הכי פחות, אבל חולון לא תקבל אבל בת ים כן תקבל, זה הנתיב של הטיסה, אז מי מקבל את כל הרעש? חולון, חוטפת חתיכת רעש, עיר של 220 אלף תושבים חוטפת גם בתוך מרכז העיר חולון, לא בשוליים, לא תגיד לי בדרום מזרח שלה, אלא כבר חותכת את העיר באמצע

מוטי ששון:       אין רגע אחד מנוחה בעיר חולון מכל הנושא של רעש מטוסים, אין עם מי לדבר בכלל ברשות שדות התעופה, ואני נפגשתי עם הפקידים ועושה ונלחם ומדבר, לדבר ללמפה אף אחד לא עונה, אבל המלחמה שלנו נמשכת, הוצאנו כבר מיליונים בבתי משפט, אני חושב שהייתי ב-20 לפחות 20 בג"צים - - נמצא כאן היועץ המשפטי של משרד התחבורה, באמת רשות שדות התעופה, הוא יגיד לך כמה בג"צים עשיתי נגד רשות שדות התעופה, אבל הדברים הם בשוליים מה שקורה, הקלה פה הקלה שם

משה גפני: אז אתה בעד החוק הזה?     

מוטי ששון: לא, אני בעד הקלה שיהיה משהו הגיוני

משה גפני: אה, לא בעד החוק הזה?     

מוטי ששון: אני בעד לתת את הכסף כי דרשתי את זה כבר לפני 20 שנה, כי אנחנו נפגעים אז בבקשה שישלמו לנו, אז ייאמר לזכותו של שר הפנים הצליח להוציא 150, אבל הוא קבע קריטריונים אצלכם פה אין בהם שום היגיון, אני נפגעת אם יש עיר אחרת שלא נפגעת מקבלת? מה קשור לעיר, אני כרגע לא זוכר את הערים, שבכלל לא קשורה לסיפור הזה שהנתיב עובר דרכה, לא עובר דרכה בכלל זה איך היא מקבלת כסף? ואני לא מקבל שזה עובר דרכי, וזה לילה לא לילה ותמיד יש חריגות בלילה, ולמרות שיש הסכמות אז אני אומר הקריטריון הכי הגיוני

משה גפני: אבל הקריטריונים מונחים פה לפניך

מוטי ששון: אין לי שום טענה

שולמית אלוני: אולי ניתן למשרד הפנים, האוצר להתייחס, בעצם החוק בתוך המעגל שהקצה לששת הרשויות לא נמצאת חולון, זה הוקצה לעיריית אור יהודה, עיריית לוד, מועצה אזורית חבל מודיעין, מועצה אזורית עמק לוד, עיריית יהוד נווה מונוסון, ומועצה מקומית שוהם, אבל קובע הסעיף 25 א' רבתי, שבכל שנת כספים ייקבע בעצם סכום שיוקצה לרשויות המקומיות הסמוכות לנמל התעופה בן גוריון, כולן או חלקן בהתאם לכללי החלוקה שיקבע שר הפנים בהסכמת שר האוצר, בין היתר בהתאם לעקרונות של אפיון וסיווג של רשות מקומית באשכול, של גודל האוכלוסייה, של המצב הפיננסי של הרשות המקומית, של היקף שטח הנכסים שבתחומה, ואולי תתייחסו

משה גפני: בבקשה משרד הפנים

ידידיה גרינוולד: ידידיה גרינוולד אגף תקציבים באוצר

משה גפני: לא לא הבנתי, ביטלתם את המשרדים?      

ידידיה גרינוולד: לא לא ממש לא

משה גפני: אז אני מבקש את משרד הפנים לא את משרד האוצר

רחלי מרזל: כן אני משרד האוצר

משה גפני: יש מישהו במדינה הזאת שהוא לא משרד האוצר?     

רחלי מרזל: סליחה סליחה משרד הפנים

משה גפני: אה את משרד הפנים ברוכה כל הכבוד, בבקשה שם ותפקיד

רחלי מרזל: רחלי מרזל מאגף תקציבים

משה גפני: מה אגף התקציבים?     

רחלי מרזל: מאגף תקציבים של משרד הפנים, יש אגף תקציבים באוצר יש אגף תקציבים במשרד הפנים

משה גפני: בבקשה מה אתם מבקשים?      

רחלי מרזל: לא, אני פשוט רציתי שידידיה יתייחס

משה גפני: תתייחסו לחוק הזה מה אתם מבקשים? אחרי זה בא מוטי ששון שאני מאוד מתחשב בדעה שלו, אתם קובעים דברים ואני חוטף את הביקורת

רחלי מרזל: אז אנחנו בוחנים קריטריונים נוספים כמו רעש ומגבלות גובה, רעש זה משהו שקשה לאמוד

משה גפני: מה העמדה שלכם על החוק?      

רחלי מרזל: אנחנו בעד החקיקה כן, אנחנו לא מתנגדים, אבל אנחנו רוצים להוסיף קריטריונים נוספים

משה גפני: כן בבקשה, תראו אני רק רוצה שנשים את זה בקונוטציה נכונה, אני מתנדב כאן, אני אין לי מהחוק הזה כלום, שום דבר רק ביקורת, אתם צריכים לתת את הכסף לרשויות שהם עוטפות בן גוריון, וצריך לעשות את זה בצדק ביושר, באתי ואמרתי נתתי את, איך כתוב בפסוק נתתי את גביל עמקים, אני הבאתי את החוק הקודם ואמרו לי שצריך להכניס את אותם רשויות במעגל הראשון הכנסתי והעברתי את זה בקריאה שנייה ושלישית, היה טענות נגד זה, עבר זה לא הייתי כאן יושב ראש הוועדה, חזרתי לוועדה הכנתי את החוק הזה, והחוק הזה מונח לקריאה שנייה ושלישית שזה הכלי שנותן לכם לעבוד, אז זה שאתם תומכים בחוק, אז בסדר אני אעשה לכם מי שברך בבית הכנסת בשבת שאתם תומכים, זה חוק שלכם שאני חתום עליו, אגף התקציבים באוצר בבקשה

ידידיה גרינוולד: ידידיה גרינברג אגף תקציבים באוצר, אני אתייחס, בעצם שר הפנים כמו שאמר יושב ראש הוועדה הוא קובע בכל שנת כספים את הקריטריונים, הקריטריונים האלה בהתאם למה שרשום בחוק, הם בוחנים את המצב הפיננסי של הרשות, הם בוחנים את המדד החברתי כלכלי של הרשות, זאת אומרת כבר עכשיו החקיקה היא לא מייחסת את הקצאת הכספים בהכרח לפגיעה, יכול להיות שתהיה רשות איתנה וחזקה משמעותית, והיא תקבל פחות כספים מאשר רשויות אחרות סמוכות, מכיוון שהמצב הפיננסי שלהם הוא פחות טוב

ידידיה גרינוולד:       אבל כמו שאמרתי, שר הפנים מהשיחות שאנחנו ערכנו גם עם משרד הפנים, הם כעת בוחנים תקנות לשנת 2023, התקנות האלה יפורסמו וניתן יהיה לראות על מה שמנו את הדגש

משה גפני: רגע כמה כסף?     

ידידיה גרינוולד: יש 100 מיליון שקלים כמו שהיה תמיד

משה גפני: אבל זה לא מספיק

ידידיה גרינוולד: זה התקציב שהוקצה לשם כך בתקציב

משה גפני: על ידי מי הוקצה? מי הקצה את זה?     

ידידיה גרינוולד: בעצם בהתאם לסיכום בין משרד האוצר למשרד הפנים, בתקציב הנוכחי כמו גם

משה גפני: בסדר, אני מבקש להוסיף כסף, זה לא מספיק, אני יודע אני בקשר עם הרשויות זה לא מספיק

ידידיה גרינוולד: תוספת תקציב היא כמובן נדרש מקור עבורה, למשרד הפנים יש הרבה הקצאות

משה גפני: מה זה נדרש מקור? רשות שדות התעופה מקבלת הרבה מאוד כסף, מספר הטיסות הולך וגדל זה לא שאנחנו נמצאים בקורונה, שאז טענתם שאין מספיק כסף, היום יש ברוך השם הכל בסדר, אנשים נוסעים לאיטליה לזה אני לא יודע אפילו לאן

ינון אזולאי: היום הטרנד זה מרוקו, הרב גפני היום הטרנד זה מרוקו, תראה כמה נוסעים מפה

משה גפני: כן מרוקו נוסעים, הנה בדיוק הוא צודק

ידידיה גרינוולד: אז אני אחדד כי זה נאמר גם בדיון קודם

משה גפני: לא מספיק הכסף הזה, אני מבקש, אתה אגף התקציבים, אני מבקש תוספת ל- 100 מיליון, זה לא ישנה מבחינת החוק מכיוון שהקריטריונים נמצאים במשרד הפנים ובמשרד האוצר, אנחנו נותנים לכם את הכלים לעבוד בעניין הזה, אנחנו מורידים בחוק הזה את ששת הרשויות שהיו בחוק הקודם, הקריטריונים אצלכם, מוטי ששון יבוא אלי בטענות צודקות לכאורה

ידידיה גרינוולד: הקריטריונים אצל שר הפנים אני רק מדייק

ינון אזולאי: לא, הוא רפרנט של משרד האוצר

יצחק פינדרוס: אני רוצה אולי להוסיף הרב גפני על השאלה

משה גפני: לא רגע שנייה אני נותן לך, לא הבנתי

ינון אזולאי: הוא לא משרד הפנים, הוא במשרד האוצר

משה גפני: אמרתי היא משרד הפנים, איפה היא? היא משרד הפנים

ינון אזולאי: אני משרד הפנים מה הבעיה

משה גפני: לא אתה נגב גליל

ינון אזולאי: לא לא, נגב גליל זה חברים שלך

משה גפני: אני יודע, אני יודע, כן חבר הכנסת פינדרוס בבקשה

יצחק פינדרוס: השאלה גפני, אם מה שהיה טוב לפני שנתיים בתקופת הקורונה כשרשות שדות התעופה לא היה לה הכנסות, כנראה לא דומה למה שטוב להם בשנת 2023, כשרשות שדות התעופה בשיא שיא שיא פעילותה שלא הייתה הרבה מאוד שנים, והאם זה יכול לבוא לידי ביטוי? זה המקור התקציבי כשאמרת המקור התקציבי

ידידיה גרינוולד: אז אני אז אני אענה, ההכנסות מרשות שדות התעופה הם ממש לא המקור התקציבי לחוק הזה, יש חלוקה מאוד ברורה והפרדה מאוד ברורה, הכנסות של רשות שדות התעופה שנקבע בחוק רשות שדות התעופה, ש-50% מהרווח הנקי של רשות שדות התעופה הולך להכנסות מדינה בגלל שהם תאגיד סטטוטורי, כמו עוד הרבה תאגידים וכמו עוד הרבה חברות ממשלתיות שמפרישות כסף להכנסות המדינה זה אירוע אחד

ידידיה גרינוולד:       ואני אומר, בשנים שבהם לרשות שדות התעופה לא היו הכנסות, עדיין הכסף הוקצה לרשויות, כי יש ניתוק מוחלט זה לא קשור, הכנסות פשוט שדות התעופה קשורות לה הכנסות המדינה וזה אירוע אחד, בנוסף באותו זמן הוחלט בסעיף 25 לחוק, לבוא ולהקצות כסף לרשויות סמוכות נתב"ג, אבל המקור לאותם כספים הוא לא הכנסות רשות שדות התעופה

שולמית אלוני: לא, אבל התיקון לחוק כן נוצר על רקע התיקון שהיה בשנת 2019 שקבע ש-50% מהכספים שהצטברו יועברו לאוצר המדינה בצורת תמלוג היה פה איזשהו משהו

ידידיה גרינוולד: נכון, נכון אבל זאת אומרת צריך לומר, עד אז שדיברו על 50% מהרווח הנקי, אז לפני זה היו הכנסות אחרות מהרשת שנכנסו לפעמים פשוט כל פעם קבעו את זה במסגרת חוק התמלוגים או משהו אחר לקחו הכנסות, ואז כיבו את זה - -     

יצחק פינדרוס: כמה זה היום 50%, סתם בשביל לסבר את האוזן של הוועדה בשנת 2022

ידידיה גרינוולד: בשנת 2022, אולי נציג של רשות שדות התעופה יוכל לומר את המספר המדויק יותר, ממה שאנחנו הבנו מדובר על בערך 150, או 170 מיליון, אבל שוב זה משתנה בין שנים, וזה ממש לא המקור להוצאה הזאת, יש ניתוק מוחלט

משה גפני: מי מרשות שדות התעופה יודע להגיד? בבקשה שם ותפקיד

לילך שחורי: לילך, סמנכ"לית כספים רשות שדות התעופה, הדברים שהוא אמר הנתונים שהוא נתן

משה גפני: לא מה שהוא אמר, לא ביקשתי אישור, אני לא צריך הכשר לדברים שלו, אני שואל מה הכנסות הרשות היום בשנת 2022, 2023

לילך שחורי: הרווח הנקי ממנו נגזר התמלוגים למדינה בשנת 2022 היה 340 מיליון ש"ח 50% הם 170 מיליון ₪

משה גפני: והיה אם יגדל יגדלו ההכנסות הרשות, אתם תגדילו את התקציב הזה? רק שנבין רגע, מעבר לעניין של מקור שזה אמירה מאוד זה, אנחנו בחקיקה הראשונה שעשינו בעניין הזה דיברנו מאוד על הנושא הזה, היה פה דיון ארוך עם רשות שדות התעופה

משה גפני:       במידה ואכן יתברר שההכנסות גדלות, והן גדלות מכיוון שיש יותר טיסות, יש יותר רעש, יש יותר זיהום, יש יותר כל מה שיש, האם אתם תגדילו את התקצוב הזה? זה מופיע בחוק

ידידיה גרינוולד: אז אני אומר שני דברים, דבר ראשון הכנסות רשות שדות התעופה צריך לומר הם נועדו גם לטיפול בשדה התעופה

משה גפני: 50% אנחנו מדברים

ידידיה גרינוולד: כן, היום רשות שדות התעופה צריכה לדוגמא להתאים את הנמל ל- 40 מיליון נוסעים או מה שלא יהיה, רגע עכשיו מבחינת ההקצאה

ינון אזולאי: אתה מסתכל על ה-340 כברוטו

משה גפני: כן, 50% מדובר

ינון אזולאי: לא, הוא מסתכל על ה- 370 כברוטו

משה גפני: אבל היה מדובר על 50% בגלל שה-50% האחרים - -     

ינון אזולאי: 340 כברוטו, ובסופו של דבר הוא מוריד ומכל מה שהוא מוריד - -     

משה גפני: כן הבנתי

ידידיה גרינוולד: אז אני חוזר למה שאמרתי מקודם

משה גפני: כמה זמן אתה באגף התקציבים?     

ידידיה גרינוולד: שנתיים

משה גפני: כמה?     

ידידיה גרינוולד: שנתיים

יצחק פינדרוס: הרב גפני זה מטעה מה שהוא אמר ברוטו, זה לא נכון, ה-340 זה נטו, הם מורידים מהרווח שלהם, כשהם עושים השקעות זה חלק מההוצאות

ינון אזולאי: לא זה בסדר

משה גפני: שנתיים אתה באגף התקציבים?     

ידידיה גרינוולד: אני שנתיים באגף תקציבים, אני רק אחדד

משה גפני: שיהיה לך בהצלחה, נראה לי שעשית שם סדנאות והצלחת, תעביר לוועדת הכספים למה אין כסף

ינון אזולאי: לא, אבל השאלה מה הקידום הבא

ידידיה גרינוולד: אני כן רוצה לחדד, כמו שאמרתי מקודם

יצחק פינדרוס: צריך להגיד מילה טובה על אדם שנכנס לאגף התקציבים ולא התקלקל, זה לא קורה הרבה, אתה יודע שזה לא קורה הרבה מניסיון שלך

ידידיה גרינוולד: אז אני כן רוצה לחדד ברשותך היושב ראש, יש ניתוק מוחלט בין ההכנסות לבין ההוצאות

משה גפני: אין ניתוק מוחלט, אנחנו לא מקבלים את זה

ידידיה גרינוולד: רגע, ככל שבמהלך מסגרת תקציב עתידית או במהלך שנת התקציב, יבוא משרד הפנים במסגרת הדיונים או תבוא הכנסת או הממשלה ויקבעו שרוצים בחוק תקציב להגדיל את התקציב, אז ברור שזה יהיה לדיון ככל שמתעדפים את זה

משה גפני: טוב, אני לא הולך לשנות את החוק אני רוצה לאשר אותו, כיוון שאני רוצה שהרשויות יקבלו את הכסף, אחרת עוד יכולים להיות כמה בג"צים שיעכבו את התשלום, אני חושב שלרשויות האלה מגיע כסף, אני לא יורד מהדרישה שלי, אני לא אני לא יורד מהדרישה שלי, זה היה בדיונים הקודמים בגלגול הקודם של החוק והוא גם עכשיו, יש לינקג' בין ההכנסות של רשות שדות התעופה לבין התקצוב של הרשויות שהן עוטפות בן גוריון, ואני לא מוריד את זה מסדר היום, זה נמצא בסדר היום ואני דורש מכם, גם ממשרד הפנים וגם ממשרד האוצר מאגף התקציבים, במידה ועולה התקציב או ההכנסות של רשות שדות התעופה להגדיל את התקצוב של רשויות עוטפות נתב"ג, אם אפשר בבקשה לקרוא את החוק

שולמית אלוני: הצעת חוק ההתייעלות הכלכלית (תיקוני חקיקה להשגת יעדי התקציב לשנות התקציב 2017 ו-2018) (תיקון מס' 9) (הקצאת סכום לרשויות המקומיות הסמוכות לנמל התעופה בן-גוריון), התשפ"ג-2023

שולמית אלוני:          סעיף קטן (ב) הוא הסעיף שמדבר על זה שמבין הרשויות הסמוכות יוקצה לרשויות שהקראתי קודם 35% לפחות מהתקציב כאמור

שולמית אלוני:      סעיף קטן (ג) בעצם קובע ששר הפנים בהסכמת שר האוצר, רשאי לקבוע את השימושים והמטרות שלהן יועדו הרשויות המקומיות את הסכום שיוקצה להן עכשיו יהיה לפי סעיף קטן (א) כי סעיף קטן (ב) שמונה את ששת הרשויות בעצם נמחק בכל שנת כספים

משה גפני: כל החוק הקודם נשאר?     

שולמית אלוני: כן הכל נשאר, מה קורה מבחינת התקנות היום? זאת אומרת מהרגע שהחוק נכנס לתוקף?     

רחלי מרזל: התקנות נמצאות בעדכון, ועוד כחודש אנחנו נדע להגיד מה מתקדם איתם

שולמית אלוני: זאת אומרת החוק ייכנס עכשיו לתוקף מיום הפרסום, ואתם תתקינו את התקנות בהתאם?     

משה גפני: מתי הרשויות יקבלו כסף?      

רחלי מרזל: בסוף שנה כשהכסף יגיע

משה גפני: למה בסוף שנה?     

רחלי מרזל: כי זה הזמן שהכסף נכנס שמבצעים את ההקצאה

משה גפני: לא הבנתי, אם החוק עובר עכשיו אז למה צריך לחכות?     

רחלי מרזל: הכסף מגיע ממשרד האוצר בסוף רבעון שלישי, ואז אנחנו מבצעים את ההקצאה ומשלמים, כמו בכל שנה

משה גפני: רק רגע, ינון אתה יודע לעזור לי בעניין הזה?     

ינון אזולאי: אני אשאל אותך ככה, מתי אתה רוצה שהכסף יעבור?     

משה גפני: עכשיו, ברגע שהחוק עובר

ינון אזולאי: אין בעיה קיבלת, אין בעיה

אורית פרקש הכהן: אבל אנחנו נרצה כאן התייעצות סיעתית

רחלי מרזל: החוק יעבור ואנחנו נשלם

ינון אזולאי: לא, ברגע שהחוק עובר משלמים, כי יש לכם אחורה הרי, אין בעיה ברגע שהחוק עובר הם משלמים

ידידיה גרינוולד: החוק יעבור, שר הפנים יתקין את התקנות, ומיד יעבור

ינון אזולאי: מתי שר הפנים מתקין תקנות תוך כמה זמן?     

ידידיה גרינוולד: הוא אמור להתקין את התקנות בחודשים הקרובים

אורית פרקש הכהן: אני יכולה רגע להבין למה לא נעשתה כאן התייעצות אבל עם הגורמים הרלוונטיים עצמם? למה הוא צריך, למה צריך לשמוע ממנו שהחקיקה הזאת נעשתה בלי לדבר איתו? לא לא לא אתה ינון, האם זה נכון?      

ידידיה גרינוולד: לא מה זאת אומרת, התיקון לחקיקה הזה הוא לא נוגע ספציפית לרשות המקומית חולון בכלל, הוא לא רלוונטי

משה גפני: אורית רגע שניה אתם לא הייתם בהתחלה, אני רוצה להגיד לכם, מוטי אני גם רוצה להגיד לך אבל גם לכם, אני אמרתי אני מתנדב כאן, הרשויות שהן עוטפות בן גוריון לא מקבלות עכשיו, מכיוון שיש גם בג"צים בעניין הזה, אז עשינו את החוק וקבענו שש רשויות שהם יקבלו, ובקיצור אני באתי ואמרתי בסדר, אמרה לי את זה היועצת המשפטית תדע שזה הולך ליפול בבג"צ, אני הכנתי את החוק או יותר נכון אני הגשתי אותו, והחוק מאפשר לשלם לרשויות שהן עוטפות בן גוריון לשלם את התקצוב הזה

אורית פרקש הכהן: ושלומית, את סברת שזה בעייתי משפטית?     

שולמית אלוני: היה פה קושי כן, אנחנו נמצאים בהתדיינות משפטית, אני סקרתי בדיון הקודם שהיה את כל ההיסטוריה המשפטית בעניין הזה ואיפה אנחנו נמצאים מבחינת זה, אנחנו אחרי - -     

ינון אזולאי: זה גם לא דיון ראשון, זה כבר כמה וכמה

אורית פרקש הכהן: כן כן אני פחות מכירה

משה גפני: עכשיו מה שאני רוצה להגיד בעיקר לך, אני אתן לך אני אתן לך, מה שאני רוצה להגיד לך, בפניי יש שתי ברירות, יש ברירה אני אמרתי את זה השבוע למישהו אני לא אגיד למי אבל זאת האמת, אם אני לא עושה שום דבר אין עליי ביקורת, אני לא עושה, לא מפריע לאף אחד לא מועיל לאף אחד, אף אחד לא יודע בכלל שאני עושה משהו, מתי מתחילה הביקורת עלי ברגע שאני עושה

משה גפני:       ובפני עמדה ברירה, אני התווכחתי עם היועצת המשפטית אמרתי למה אני צריך להגיש את זה? אז היא אמרה לי אם לא תגיש, לא יהיה כסף לרשויות האלה, והחלטתי כדרכי עם השיגעון הזה שאני לא, אני הולך להגיש את זה כדי שהכסף יגיע לרשויות, זה מגיע להם, זה מגיע להם, יש שהן סובלות מרעש, הן סובלות מכל מה שנמל התעופה בן גוריון מייצר לכל היישובים הסמוכים

משה גפני:       ברגע שהחוק הזה עובר אפשר לשלם, אחרת אתם אנחנו יכולים לדבר עד מחר פילוסופיה

ולדימיר בליאק: אבל לא לכולם

משה גפני: אז יש קריטריון אני לא קובע עכשיו למי, יש קריטריון

ולדימיר בליאק: אנחנו קובעים מה זאת אומרת?     

משה גפני: כן יש קריטריון

ולדימיר בליאק: נכון

משה גפני: כן מוטי

מוטי ששון: שאלה, אני רוצה להבין, מה ההיגיון שקובעים לפי רמה סוציו כלכלית, מה זה רלוונטי בכלל לרעש שכולם סובלים מהמטוסים שעוברים, מה זה רלוונטי?, עכשיו אני אתן לך שכונות שהן חלשות, שכונת ג'סי כהן, שכונה על רמה סוציו כלכלית ,4 איך היא באה לידי ביטוי?     

משה גפני: משרד הפנים?     

מוטי ששון: איך זה בא לידי ביטוי? מישהו בדק ממכם מה עוצמת הרעש שעובר בחולון? אף אחד מכם לא בדק את זה, יושבים הפקידם, מחליטים את החלטות שרירותיות, אני נלחם בהם כל שנה בשנה, אומרים לי לא תגיש את דרך שנה אחרי זה, שנה אחרי זה אני בא אומרים לי עוד פעם תגיש שנה אחרי זה

מוטי ששון:       אתה צודק, אם היה כסף בבקשה תעשו רציונל שיהיה מקובל על כולם

ולדימיר בליאק: רגע, אבל ישבתם עם ראש עיריית חולון?     

מוטי ששון: לא, אני יושב ראש הפורום כבר 25 שנה

ולדימיר בליאק: למה?     

מוטי ששון: אף אחד לא ישב איתי, גם לא דיבר איתי בכלל

אורית פרקש הכהן: גם לא הבנתי, פשוט מסמיכים את שר האוצר לקבוע תקנות בעניין?     

שולמית אלוני: לא, לא שר הפנים

אורית פרקש הכהן: שר הפנים סליחה, אבל מה הקריטריונים שינחו אותו? אנחנו לא רוצים שיתחילו להשתמש בזה פוליטית בסמכות הזו, אני לא רוצה, אנחנו ראינו דברים פה מאוד גרועים בתקופה האחרונה, אני רוצה שיהיה כאן חוק שיסביר מה הקריטריון לתקנות שיקבע השר

ולדימיר בליאק: זה דבר אחד, ודבר שני לא היה נכון לשבת עם חולון מקצועית?     

מוטי ששון: אני יושב ראש הפורום, אפילו תרים טלפון תגיד שיש דיון אנחנו לא יודעים

משה גפני: טוב רבותיי בואו בוא תראו

מוטי ששון: אני יודע מקבל תשובה, אתה הגשת באיחור, אז בשנה הבאה, כל שנה אני מגיש כל פעם אומרים שנה הבאה שנה הבאה

משה גפני: אבל מוטי אני רוצה לעזור לך, אני מבקש תראו

אורית פרקש הכהן: שנייה שנייה אם לסיים את הנקודה הזאת, הפנתה אותי שלומית לסעיף 25א שאומר מה הבסיס הזה, על אלו עקרונות יקבע שר הפנים את החוק

משה גפני: כן זה החוק הקיים

אורית פרקש הכהן: נכון כי זה לא כרגע התיקון, אבל לפי החוק הקיים כתוב שהקריטריונים הם סיווג הרשות המקומית, גודל האוכלוסייה, מצבה הפיננסי, היקף שטח הנכסים שבתחומה שהם לא מבני מגורים, ועוד מטרות שיקבע שר הפנים בהסכמת שר האוצר, אבל למה שאנחנו לא במסגרת התיקון הזה נוסיף עוד קריטריון שנוגע גם לנושא עצמו? לנושא עצמו של הרעשים, לרעש

רחלי מרזל: זה בדיוק העבודה שמתבצעת כעת

אורית פרקש הכהן: מה זה עבודה שמתבצעת, אבל למה אנחנו מחוקקים, למה אנחנו המחוקקים נסמיך את שר הפנים ושר האוצר להחליט שהמטרות, שהשיקולים שהם צריכים לשקול כאן בכלל לא רלוונטיים לנושא הרעש לנושא שבגינו התכנסנו?     

ולדימיר בליאק: אני יכול לתת לכם אופציה אחרת, אולי צריך לסיים את העבודה, ואז אנחנו נחוקק

אורית פרקש הכהן: אתה מבין מה אני אומרת גפני? מה זה, זה לא הגיוני, אתה תמיד חרד לסמכות של ועדת הכספים

משה גפני: שלומית, נו שלומית

אורית פרקש הכהן: אז מה זה משנה? אז אדרבא אז בואו נתקן ונוסיף ,5 שיקולים שקשורים לנושא מטרד הרעש או הקרבה למקורות המקום

אורית פרקש הכהן:  כי פשוט בחוק אם אני מפספסת משהו כי באמת לא הייתי בדיון הקודם, אתם רוצים להשיב לי או? היושב ראש הם יכולים להשיב לי בנושא הזה?     

משה גפני: יש לי בקשה אליכם, א' אני רוצה שתפגשו, הוא יושב ראש הפורום, אני נותן לכם פה בחוק אני נותן לכם את האפשרות, אני רוצה גם שתחזרו אלינו, תגידו לנו מה הקריטריונים שקבעתם בעקבות השיחה איתו או עם אחרים, הרי זה לא יכול להיות הדבר הזה, אני יש לי כוח של חקיקה, אם אני אראה שזה לא מסתדר וזה לא עושה את הצדק, אנחנו נמשיך את החקיקה נתחיל להיכנס לפרטים

משה גפני:       אני לא נכנסתי עכשיו לפרטים, אמרתי מה שקיים את זה אנחנו ממשיכים, אבל אפשר יהיה להעביר כסף כדי לעזור להם, אבל אני לא אשב פה בצורה כזאת ואתם תעשו דברים שהם לא יהיו הגיוניים, אני רוצה שתחזרו אלינו אחרי שאתם יושבים גם עם מוטי ששון שהוא אומר שהוא יושב ראש הפורום, או מישהו אחר שהוא יושב ראש הפורום, לשבת איתם ולחזור אלינו עם הקריטריונים שעליהם אתם מדברים, אף על פי שלא צריך את האישור שלנו, אם נראה שזה המצב אנחנו נעמוד על זה שיהיה אישור של ועדת הכספים

משה גפני:      הסתייגויות, אתם רוצים התייעצות סיעתית? כן מוטי

מוטי ששון: תראה, רעש זה רעש

משה גפני: כן, זה מופיע בתקנות, הגבול

מוטי ששון: דציבלים זה דציבלים, לא נותנים לזה את היחס הנכון, כי זה הדבר הכי חשוב, כי אם ילד קם אני אתן לך דוגמא, באחד השנים שהלכתי נגד רשות שדות התעופה, מינו לא פחות ולא יותר את השר קורפו זכרונו לברכה שהוא יבדוק את כל טענות שלי, והוא וקיבל מנדט והוא בדק יחד איתי את רמת הרעש והקצה 30 מיליון שקל לכל מי שנמצא מתחת לנתיב הטיסה להתקין מזגנים בבתי הספר על חשבון רשות שדות התעופה, אבל, זה היה גבי אופיר, הוא היה אדם מאוד רגיש ואז אחרי זה זרקו אותו משם, היושב ראש העיף את המנכ"ל, מה פתאום עשית את זה, אני אומר מה שאני יודע, אתם לא יודע אם הייתם שמה, תשמע יש אנשים צריכים להבין ילדים סובלים באמצע הלילה, עכשיו רמה סוציו כלכלית, מה זה רלוונטי לרעש של הילדים בלילה?      אני רק רוצה להגיד לך אדוני תשמע, אני מזגתי את כל בתי הספר בעשרות מיליונים על חשבון העירייה, למה? למה אני צריך להיענש כשהם ממלאים את הקופה במיליארדים? יש להם עודפים של מיליארדים בקופה, בכל נקודת זמן תמצא מיליארדים, למה ילדי ישראל צריכים לסבול בגלל זה, זה בסדר תרוויחו, חברה לאומית יופי תרוויחו על חשבון מי? על זה שאתם מציקים לילדים? לא בכוונה, כפועל יוצא מזה בגלל שנתיב הטיסה הוא מעל חולון, אבל דחילקום קצת תהיו רגישים, תארו לכם שאתם הייתם גרים בחולון והילדים שלכם קמים בלילה ובבוקר יש לו בחינת בגרות והוא לא מרוכז, זה לא נעים

משה גפני: מוטי, מר ששון בסדר

מוטי ששון: רמה סוציו כלכלית זה לא מקובל, עכשיו אני רשות ואני יכול להגיד לך, קיבלתי רשות ב-8% גירעון

משה גפני: מכיר

מוטי ששון: ואני גומר בעודף

משה גפני: אני יודע

מוטי ששון: כי אני עובד בוקר, מהבוקר עד הלילה אין לי חיים

ולדימיר בליאק: מאשר

מוטי ששון: עובד מהבוקר עד הלילה

משה גפני: לא, עם כל הכבוד אנחנו שייכים לאותה קבוצה שעובדת מהבוקר עד הלילה זה לא שאין לנו חיים, יש לנו חיים טובים ברוך השם

מוטי ששון: סליחה לי אין, אני חוזר ב- 00:00 ועם כל הבעיות והצרות, הוא היה חולוני הוא יכול לדעת, זה לא קל כשאתה מגיע הביתה ואצלי פתאום מקבל טלפון יש לי יתושים, 02:00 יש לו יתושים

משה גפני: אבל העיר יפה בחייך, ויש לך סיפור

מוטי ששון: אני עובד בשביל זה, בשביל זה אני עובד ואין לי חיים

משה גפני: עוד הפעם אין לי חיים?     

מוטי ששון: לא שררה נתתי לך, עבדות נתתי לך

משה גפני: נכו, זה נכון

מוטי ששון: יפה, אז זה מה שאני עושה אני עובד

ולדימיר בליאק: האמת שאני למדתי ממנו אולי עשיתי טעות

משה גפני: אתה גר בחולון?     

ולדימיר בליאק: בעבר, בעבר, הדירה הראשונה שלי הייתה בחולון

משה גפני: בואו רבותי, תראו אני מבקש כדי להלן, אני מבקש תשבו לגבי הנושא של הקריטריונים האלה, אני יעשה דיון לפני שאתם מפרסמים את הקריטריונים אני יעשה דיון עליהם, אני יודע שאם אנחנו נעכב עכשיו, אנחנו נגיד שנכניס איסור בחוק, החוק יתעכב ואנחנו נגרום נזק לרשויות

אורית פרקש הכהן: אבל הקריטריונים לא דורשים אישור שלך בכלל אדוני היושב ראש, זה לא חייב לחזור לפה

משה גפני: אני יודע, זה מה שהיה תמיד, אמרתי

אורית פרקש הכהן: אבל זה בכלל לא קשור לוועדת כספים

משה גפני: מאה אחוז, את רוצה את רוצה להכניס זה לא יהיה חוק עכשיו, אין בעיה אני אמרתי אני עשיתי לעצמי את החשבון, אני חושב שצריך, אני חושב שצריך לאשר את החוק כדי שהעסק יתחיל לנוע

אורית פרקש הכהן: אבל למה לא לאשר את התיקון הזה ולהוסיף גם תיקון מסוים לסעיף 25א, שמוסיף קריטריון נוסף שיאפשר בכלל לשקול את השיקול שראש העירייה מדבר עליו?     

ולדימיר בליאק: שמחדד את הקריטריון העתידי

משה גפני: בסדר, אז אני צריך לחזור לממשלה

אורית פרקש הכהן: כן אבל זו ההזדמנות עכשיו גמרנו, אחרי זה החוק הזה לא יחזור אליך בהתנדבות

משה גפני: מה זה לא יחזור, אני מקיים דיון על העניין הזה ואם כן נתקן את החוק, אין לי בעיה אתם רוצים אני אחזיר את זה לממשלה, אני אבקש את האישור שלהם, היה אישור של ועדת שרים לחקיקה, אני יכול להחזיר את זה חזרה ואתם יודעים כמה זמן זה יכול לקחת

אורית פרקש הכהן: תראה אתה תמיד יודע היושב ראש אני חושבת שיש לך את האמנות הזאת, תמיד לדעת לנצל את זה שחוק מגיע אליך לתיקון כדי לתקן עוד דבר חשוב שאנחנו מגלים על הדרך

משה גפני: נכו, נכון, זה לא המקרה

אורית פרקש הכהן: אז יש כאן עניין, השאלה אם זה המקרה?     

משה גפני: זה לא זה המקרה, בגלל שאנחנו מעכבים בחודשיים שלושה את העברת הכסף לרשויות, זה לא המקרה

אורית פרקש הכהן: לרשויות כאילו שאינן חולון בעצם

משה גפני: הם יגידו הם ישמחו, איך אמר מוטי ששון, יש להם יש להם מיליארדים שיהיה להם עוד כמה מיליארדים בינתיים והם לא יצטרכו לתת כלום, זה מה שיקרה

משה גפני:       אני חושב שצריך לאשר את החוק, אני מודיע עכשיו שאני אקבע פה דיון על הנושא של הקריטריונים לפני שזה יפורסם, במידה ואנחנו לא נהיה מרוצים, אז אני אבוא ואני אתקן את החוק, ואני אגיד בסדר קריטריונים צריכים באישור ועדת הכספים

אורית פרקש הכהן: איך בכלל נדע על הקריטריונים?     

אליהו (אלי) רביבו: אדוני היושב ראש יש להתייחס אל נושא בתוך העניין, אני מבקש להתייחס אל נושא משמעותי בנושא בעניין

משה גפני: בבקשה

אליהו (אלי) רביבו: רשות שדות התעופה מסכימה ונאותה לחלק סכומים לרשויות סמוכות, אני מבקש לדעת א' מה ההגדרה של סמוך? ב' האם יש משמעות למעגל הסמיכות, הם נושאים מאוד מאוד מהותיים בעיני, והכרחיים לפני שאנחנו מקדמים את זה, ואני לצד זאת מקבל את גישת היושב ראש שניתן להצביע לאשר, אבל לקבוע שזה ייצא לפועל רק כתוצאה מסיום כתיבת תקנונים, שהכל יהיה מותנה בזה

משה גפני: בסדר, הבעיה המרכזית שלי בעניין הזה שמה שהייתי צריך לעשות, הייתי צריך להגיד אני משנה את החוק כולו

אליהו (אלי) רביבו: לא, לא הכרחי

משה גפני: רגע, לא מה שאתה אומר זה נושא מהותי, אני גם התלבטתי בעניין הזה, אבל אז המשמעות אני חוזר לוועדת שרים, זה תהליך ארוך, יבואו, זה בדיוק מה שיקרה

אליהו (אלי) רביבו: לא חלילה, אבל הנוסחה שאדוני היושב ראש מציע היא מדהימה

משה גפני: לא אני צריך להצביע על החוק, אחרת לא יעבירו - -     

אליהו (אלי) רביבו: אני מבקש קודם כל שנסכים שהנושא הזה חייב לבוא לידי ביטוי בתקנון, אנחנו מבינים שמחד אנחנו מצביעים ומאשרים את הרעיון, אבל על הביצוע עצמו יהיה תוצאה של אותו תקנון, ואני מבקש שזה ייכנס במכלול השיקולים זה מה שביקשתי אדוני

משה גפני: בסדר, אני אסכם את מה שאומר חבר הכנסת רביבו ושאני גם מצטרף לזה, אנחנו מבקשים שבקריטריונים יתווסף העניין הזה, שיהיה ברור לא רק שזה סמוך לבן גוריון, שיתווסף גם העניין הזה של הרעש, של ההשפעה מיידית שבעצם מוטי ששון אמר את זה לפני שהגעת, וזה נכון אני מבקש שזה יהיה בתוך הקריטריונים

משה גפני:       אני מבקש אם אנחנו מאשרים את החוק הזה כמו שהוא, אני מבקש לפני פרסום הקריטריונים לקיים כאן דיון, אז תביאו את זה לכאן

אליהו (אלי) רביבו: בדיוק, שנקבע את המעגלים, את המשמעויות, את נתיבי ההמראה והגובה, הלא אנחנו יודעים אדוני היושב ראש אני רק רוצה רגע להבהיר, יכול להיות שיש רשות שהיא קרובה יותר מאוחרת, אבל לאור העובדה שמסלול ההמראה שמחריש אוזניים לא עובר דרכה, היא פחות סובלת מאשר רשות שמעט יותר מרוחקת, אבל מסלול ההמראה עובר דרכה, ואז איכות חייהם נפגעת, וגם יכולות מימוש פוטנציאל הבנייה לגובה

משה גפני: אני מסכם את התהליך הזה, אני אבקש לאשר את החוק הזה כמו שהוא, החוק הזה חסר, הוא מלא בזה שאתם תצטרכו להעביר כסף כמה שיותר מהר לרשויות הסמוכות, את הקריטריונים אני מבקש שתעשו כמה שיותר מהר, לפני שאתם מפרסמים אותם להתחשב בדברים שנאמרו כאן

אליהו (אלי) רביבו: או שאולי אם נוכל לקיים מפגש קודם בזמן כתיבת הקריטריון

משה גפני: על הכתיבה אתה יכול לדבר איתם, אני מדבר על הוועדה, אני מדבר על הוועדה

ולדימיר בליאק: למה להעביר חוק לפני כתיבת הקריטריונים?      

משה גפני: אין בעיה אפשר לא להעביר אותו

אליהו (אלי) רביבו: אדוני, אנחנו לא רוצים לעכב את זה, בסוף הרשויות סובלות מכך, אנחנו לא רוצים לעכב

ולדימיר בליאק: לא בטוח שזה התהליך המקצועי הנכון

אליהו (אלי) רביבו: למה לא? אנחנו מבינים שוואנס צריכה להיות הפרשה, ולדימיר וואנס צריכה להיות הפרשה, על זה יש תמימות דעים?     

ולדימיר בליאק: לא יודע, אני לא יודע

אליהו (אלי) רביבו: איך איך הכסף יחולק? מה זאת אומרת?      

ולדימיר בליאק: למה לא להגדיר קריטריונים ברורים ואז להעביר את החוק?     

אליהו (אלי) רביבו: אבל אתה סותר את עצמך, אבל אתה סותר את עצמך וזה לא מתאים לך, מכיוון שאתה לא יודע יש הבדל עצום

ולדימיר בליאק: אתה יודע היום למי להעביר את הכסף?     

אליהו (אלי) רביבו: לא, ולכן אני מבקש שנקבע בקריטריונים, זה בדיוק העניין, יודעים שהכסף צריך לעבור עוד לא יודעים למי, וזה ייקבע בקריטריון

משה גפני: חבר הכנסת רביבו

ולדימיר בליאק: זה התהליך המקצועי הנכון?     

אליהו (אלי) רביבו: יש צד משלם זה ידוע? על זה מצביעים

ולדימיר בליאק: זה ידוע מי משלם נכון, זה הדבר היחיד

משה גפני: אבל אפשר להפסיק את הוויכוח הזה?      

אליהו (אלי) רביבו: אבל על זה מצביעים

משה גפני: תודה, אני מציע לוועדה את התהליך הבא, רביבו שנייה, אני מציע את התהליך הבא אנחנו כבר חוזרים על עצמנו, אני מציע את החוק הזה כדי שהכסף יעבור לרשויות כמה שיותר מהר

ולדימיר בליאק: אבל אתה לא יודע למי

משה גפני: אני יודע, אני יודע כן ויש קריטריונים שמופיעים בחוק, אני מבקש את כל הנושא הזה, שהם יביאו לכאן לפני שזה מתפרסם, אם אנחנו עוצרים את זה עכשיו, ואנחנו אומרים עכשיו אנחנו רוצים לשים את זה בחוק, אני יודע את התהליך, התהליך ארוך, בעייתי, יש בעיה שאי אפשר להתמודד איתה

ולדימיר בליאק: בוא נהפוך את זה להוראת שעה

אליהו (אלי) רביבו: למה? למה?     

שולמית אלוני: התיקון שמוצע כרגע, התיקון כרגע מדבר על עבודת ששת הרשויות

משה גפני: לאן אתה הולך אליהו?     

ולדימיר בליאק: לא הוא הולך, הולך זהו אין לך רוב

שולמית אלוני: אתה רוצה את ההסתייגויות?     

משה גפני: את ההסתייגויות כן

שולמית אלוני: אז הקבוצה הראשונה של ההסתייגויות היא קבוצת העבודה, לפני סעיף 1 קבוצת העבודה מציעה, במקום חוק זה בא יבוא מטרת חוק זה

משה גפני: אתם נשארים עם ההסתייגויות? אין פה מפלגת העבודה

משה גפני:      מי בעד ההסתייגות של מפלגת העבודה ירים את ידו, מי נגד?         

משה גפני: לא אושר ההסתייגות נפלה

שולמית אלוני: בסעיף 1, במקום לתקן חוקים שונים ולקבוע הוראות נוספות, יבוא לקבוע הוראות ולתקן חוקים שונים

משה גפני: מי בעד? מי נגד?     

משה גפני: לא אושר ההסתייגות נפלה

שולמית אלוני: במקום מדיניות פיסקלית אחראית, יבוא מדיניות סקטוריאלית פראית

ולדימיר בליאק: אגב, זה מה שמאפיין את המדיניות הפיסקלית של הממשלה, זה הסתייגות מאוד נכונה

משה גפני: אין ברשויות, אין ברשויות שעוטפות את בן גוריון אפילו לא רשות אחת שבראשה עומד איש יהדות התורה

ולדימיר בליאק: עדיין לא

משה גפני: מי בעד? מי נגד? מי נמנע 

משה גפני: לא אושר ההסתייגות נפלה

שולמית אלוני:  במקום לעמוד בתקרת הגירעון יבוא ללא חשיבה כלכלית, בעצם ההסתייגויות מתייחסות לחוק הקיים ולא להצעת החוק, אנחנו נעשה את ההתאמות לזה

משה גפני: אז למה לא צריך להצביע, את החוק אנחנו לא מביאים, אנחנו מביאים רק את ההתאמה

שולמית אלוני: בסדר אז נעשה התאמה, במקום שייקבעו כללי חלוקה שונים יבוא - -     

ולדימיר בליאק: רגע, כמה סעיפים יש בחוק שלומית?     

שולמית אלוני: אחד

ולדימיר בליאק: אחד נכון

משה גפני: מי בעד? מי נגד? מי נמנע 

משה גפני: לא אושר ההסתייגות נפלה

שולמית אלוני: סעיף 5 שמדבר על מגבלות הוצאות ממשלה זה לא קיים בהצעת החוק, למקווה לשטח גם לא נמצא בהצעת החוק, סעיף 7 להגדיל ולהקטין גם לא נמצא בהצעת החוק, במקום חיזוק יבוא החלשה, אין התייחסות לזה בהצעה, גם לא לסעיף 8 ו- 10

יצחק פינדרוס: תגיד לי, אין חברים יותר לליכוד בוועדת כספים?     

משה גפני: לא, לא צריך אני לא חושב שזה קואליציה אופוזיציה, אני חושב זה לעזור לרשויות

ולדימיר בליאק: כן כן זה ממש לא קואליציה אופוזיציה, זה לא קשור בכלל

משה גפני: למה, למה אתה חושב?     

ולדימיר בליאק: למה אני חושב, איך מתפלגת ההצבעה פה עכשיו? זה לא קואליציה אופוזיציה

ינון אזולאי: לא, הוא אומר שזה לא צריך להיות ככה

ולדימיר בליאק: אה זה לא צריך להיות, אולי גם לא צריך להעביר חוק לפני שמגדירים קריטריונים, יש הרב מאוד דברים - -     

משה גפני: אבל עם כל הכבוד, אז לרשויות לא יהיה את הכסף

יצחק פינדרוס: הקריטריונים נמצאים בתוך החוק

ולדימיר בליאק: יש הרבה מאוד דברים שאולי צריך לעשות - -     

יצחק פינדרוס: אבל הקריטריונים נמצאים בחוק

ולדימיר בליאק: אולי צריך לעצור את בליץ החקיקה המטורף שלכם, כדי להציל את הכלכלה, יכול להיות, יכול להיות

אליהו (אלי) רביבו: ועכשיו למשהו רציני, אדוני היושב ראש שאלה, האם אדוני גדר את זה בזמן?     

משה גפני: אני רק הבנתי, שאם לא הייתי מביא את זה, אם לא הייתי מביא את זה לא היה לך ביקורת עליי הכל היה בסדר, אבל הרשויות לא היו מקבלות כסף

ולדימיר בליאק: אני אין לי ביקורת עליך, יש לי ביקורת על הקואליציה

משה גפני: איזה קואליציה? הקואליציה פה לא בעניין

ולדימיר בליאק: על הקואליציה שאתה חלק ממנה

משה גפני: משרד הפנים לא רוצה את זה

ולדימיר בליאק: לא רוצה?     

משה גפני: לא, הוא רוצה את הכסף אצלו

ולדימיר בליאק: אז בוא נוריד את זה

משה גפני: מה הוא צריך לתת את זה לרביבו או למוטי ששון?     

ולדימיר בליאק: למוטי ששון אני בעד

אליהו (אלי) רביבו: אתה מבין? אתה מבין יצא המרצע מן השק אתה מבין? יש לנו פה כותרת

ינון אזולאי: בסדר, הוא רוצה לחולון אתה רוצה ללוד

ולדימיר בליאק: יש לך ניגוד עניינים בכלל

אליהו (אלי) רביבו: לא, לא, אני רוצה לכלל הרשויות הרלוונטיות

משה גפני: חבר הכנסת רביבו, אני לא מתווכח על העניין הזה אבל אני רק רוצה שתדע, אתה לא היית פה בקדנציה הקודמת, אני הייתי באופוזיציה, הקואליציה הייתה של ולדימיר

ולדימיר בליאק: לא של ולדימיר, לא של ולדימיר אוקי, ולדימיר היה חלק מהאופוזיציה

משה גפני: של אורית והביאו את החוק הזה

יצחק פינדרוס: ואתה הצבעת בעד?     

שולמית אלוני: נכון, גם חבר הכנסת קושניר הביא את זה

אורית פרקש הכהן: רגע ולמה זה לא עבר? שנייה שלומית אז למה התיקון הזה לא הושלם?     

משה גפני: לא הספיקו לעשות את זה, אני הגשתי את זה מחדש

אורית פרקש הכהן: אה, כי אז הרי טרפדתם לנו את הסיום של הכל, כמו שאת חוק המו"פ כי לא היה רוב הרי

ינון אזולאי: לא, בדיוק באו להגיש את זה, בדרך הספקתם להגיש בג"צ

אורית פרקש הכהן: כי לא היה רוב הרי, זה היה בעצם לקראת הבחירות

ינון אזולאי: לא, לא, מרב מיכאלי רצתה את המטרו

אליהו (אלי) רביבו: אני מבקש שתכריע, קודם כל שאלתי אותך האם אתה גודר את זה בזמן?     

משה גפני: את מה את התקנות?     

אליהו (אלי) רביבו: כן

משה גפני: חודש

אורית פרקש הכהן: אבל אתה לא יכול זה לא קשור אלינו, זה סמכות של שר האוצר ושר הפנים

אליהו (אלי) רביבו: והוא זה שגודר להם את הזמן

ולדימיר בליאק: הוא לא יכול, הוא לא יכול, הוא יכול לקיים דיון

אליהו (אלי) רביבו: מה זאת אומרת? והוא מחייב אותם ומצפה מהם שעד חודש הם משלימים את ההתאמות של התקנות

משה גפני: רבותי - -     

אליהו (אלי) רביבו: אנחנו יכולים לסכם עם שני הנציגים שחודש זה מספיק זמן?     

משה גפני: אני לא יודע אם יש לי כוח או אין לי כוח, אם זה לא יהיה, אנחנו נתקן פה את החוק אחרי שאנחנו נתקן אותו פה

אליהו (אלי) רביבו: תודה רבה, לא אבל אני שואל זה מספיק זמן? אני שואל את שני הנציגים?     

משה גפני: חודש זה מספיק זמן, הם אמרו קודם

אורית פרקש הכהן: לא אבל באמת אני רוצה לומר כאן משפט ,שלא ייתכן שקרן שנועד למניעת רעשים וכו' וזה הכותרת שלה, אין בכלל את הקריטריון הזה בקריטריונים בחוק הראשי, זה דבר מאוד מוזר

אליהו (אלי) רביבו: הצפתי את זה, והיושב ראש נותן לזה גיבוי

אורית פרקש הכהן: אני רוצה לשמוע, אני באמת מבקשת, אני יכולה לקבל הסבר איך יכול להיות שהחוק הזה, שלומית מה כתוב בכותרת הסעיף?     

שולמית אלוני: מדובר על תשלום ארנונה על רשויות שסמוכות לנמל התעופה בן גוריון

אורית פרקש הכהן: לא אבל הכותרת משנה של סעיף 25א

שולמית אלוני: תשלום לרשויות סמוכות לנמל התעופה בן גוריון, אין פה עניין של הרעש

אליהו (אלי) רביבו: זה בסדר גמור, זה בסדר גמור חבר'ה

אורית פרקש הכהן: שנייה אני רוצה לשמוע אותך, ידידיה לא?     

ידידיה גרינוולד: כן, אני אומר התקנות מתפרסמות התקנות של 2022 מפורסמות באתר משרד הפנים, שר הפנים נדרש עכשיו לתקן תקנות ל- 2023, וכמו שהיושב ראש אמר הוא ביקש שישלחו לו את זה לוועדה     

משה גפני: תודה רבה, אנחנו באמצע - - זה מתחיל לעלות לי על העצבים, בבקשה

אליהו (אלי) רביבו: וגדרנו את זה במקסימום חודש ידידיה, גדרנו את זה במקסימום חודש בסדר?     

שולמית אלוני: אנחנו עדיין בהסתייגויות של קבוצת העבודה, בסעיף 1 אחרי המילים ויכול שייקבעו כללי חלוקה שונים, יבוא בכפוף לאישור הוועדה

משה גפני: מי בעד? מי נגד? מי נמנע 

משה גפני: לא אושר ההסתייגות נפלה

שולמית אלוני: פסקה 2 תמחק

משה גפני: מי בעד? מי נגד? מי נמנע 

משה גפני: לא אושר ההסתייגות נפלה

שולמית אלוני: בפסקה 3, במקום לפי סעיף קטן (א) יבוא כמפורט בסעיף קטן (א)     

משה גפני: מי בעד? מי נגד? מי נמנע 

משה גפני: לא אושר ההסתייגות נפלה

שולמית אלוני: ולאחר המילים לפי סעיף קטן (א) יבוא, או כמפורט בסעיף קטן (ב)

משה גפני: מי בעד? מי נגד? מי נמנע 

משה גפני: לא אושר ההסתייגות נפלה

שולמית אלוני: אנחנו עוברים להסתייגויות של קבוצת יש עתיד, הסתייגות אחת, מתייחסת לשם החוק, במקום סכום יבוא שיפוי, אין פה בשם החוק יתייחסות, אנחנו לא יכולים לשנות את השם, החוק לא מתייחס לחוק קיים, אז אני עוברת הלאה

שולמית אלוני:      בסעיף 1, בסעיף קטן (א) במקומו יבוא אחרי שר האוצר גם שר התחבורה

משה גפני: מי בעד? מי נגד? מי נמנע 

משה גפני: לא אושר ההסתייגות נפלה

שולמית אלוני:   הסתייגות מספר 4 מתייחסת למילים עקרונות, גם פה אין עקרונות, זה מתייחס לחוק הקיים ולא להצעת החוק, אז אנחנו מורידים את ההסתייגות הזאת

שולמית אלוני:      בהסתייגות 5 במקום המילה אלה, אין פה גם את המילה אלה, אז גם זה ירד

שולמית אלוני:      זהו בעצם אין פה עוד הסתייגויות שרלוונטיות

שולמית אלוני:      נעשה במקום חלוקה לחיזוק הרשויות יבוא כללים שונים

משה גפני: אני מצביע על החוק נכון?     

שולמית אלוני: לא, אז תצביע רק על זה, תצביע על ההסתייגות

משה גפני: מי בעד? מי נגד? מי נמנע 

משה גפני: לא אושר ההסתייגות נפלה

שולמית אלוני: נגיד שהוגשו - - של חדש ותע"ל

שולמית אלוני:  ואני רואה שהוגשו הסתייגויות גם של המחנה הממלכתי, אני לא קיבלתי אותם אבל אני רואה בטאבלט, אז נקריא גם אותם?     

משה גפני: אבל אף אחד לא נמצא

אורית פרקש הכהן: למה יש, אף אחד לא נמצא? מה אני שייכת ליהדות התורה?     

משה גפני: זה מתחיל לעצבן אותי כל הדיון הזה

אורית פרקש הכהן: דרך אגב בצדק הוא מעצבן אותך

משה גפני: לא, דברים אחרים אני אוהב, את זה אני לא אוהב

ולדימיר בליאק: כי אתה לא אוהב את החוק, אתה לא אוהב את החוק

משה גפני: אני אוהב את החוק

ולדימיר בליאק: בוא נוריד אותו מסדר יום, בוא נוריד אותו, אתם אתם, בוא נוריד אותו מסדר היום

משה גפני: אתם אבל הבאתם את זה - -     

נאור שירי: אבל אמרנו שכל מה שהבאנו אתם מוחקים לא?     

אורית פרקש הכהן: אני אגיד לך מה מרגיש אותך, כי אתה לא מתקן את כל - -      

ולדימיר בליאק: יש לי הצעה, בוא נעצור את הדיון, אתם תצאו להפלגה של ואטורי, תחזרו רעננים

נאור שירי: פרופסור רביבו איך אתה עכשיו פה? הרגע היית בוועדת פנים

משה גפני: את רוצה את ההסתייגויות שלך או שאת רוצה רשות דיבור, אורית?     

אורית פרקש הכהן: לא, בלי רשות דיבור, בלי רשות דיבור

אליהו (אלי) רביבו: אדוני היושב ראש, אנשים בכלל באים לפה שהחוק הזה התחיל בגלל בג"צ שעתרו כמה רשויות כמו בית דגן

משה גפני: אני לא חוזר עכשיו לתחילת הדיון

אורית פרקש הכהן: אתה יודע מה, אני כן יגיד משהו

ינון אזולאי: הרב גפני, חבל על הזמן, בוא נצביע על ההסתייגויות

משה גפני: בבקשה הסתייגויות

שולמית אלוני: אז אנחנו בעצם בהסתייגויות של המחנה הממלכתי, בסעיף 1 המילים ויתר הרשויות המקומיות יימחקו

משה גפני: מי בעד? מי נגד? מי נמנע 

משה גפני: לא אושר ההסתייגות נפלה

שולמית אלוני: בסעיף 25 במקום הסעיף יבוא הוראת שעה לשנה בלבד

משה גפני: מי בעד? מי נגד? מי נמנע 

משה גפני: לא אושר לא עבר

שולמית אלוני: בסעיף 1 במקום 25א יהיה תחילה בשנת 2024

משה גפני: מי בעד? מי נגד? מי נמנע 

משה גפני: לא אושר לא התקבל

משה גפני:      רק שתדע שמה, שההסתייגות הזאת אומרת שעכשיו לא יעבירו כסף, שמוטי ששון לא יקבל עד 2024, הצבעת בעד

ולדימיר בליאק: לא יקרה אסון

משה גפני: לא יקרה אסון

נאור שירי: אדוני היושב ראש, אתה יודע כמה דברים אתה העברת פה בעד שפגעו בתושבי ותושבות מדינת ישראל ואמרתי לך את זה ואז מה אמרת לי? בסדר זה מה נעשה, אתה רוצה שעכשיו נעבור על זה? בוא נעבור על קרן הארנונה שהעברת, רוצה שנדבר על קרן הארנונה? אגב אני רוצה לבשר לכם שהשיגי קרן הארנונה ניכרים כבר בחודש הזה, מחירי הדיור במדינת ישראל ירדו ב? כלום בפיתה

ינון אזולאי: כנראה שלא קנית במקום הנכון

אליהו (אלי) רביבו: את הכלום תשאיר לך, את הפיתה תביא לי

נאור שירי: פיתה זה של איתמר בן גביר, אני מבקש לא להתערב לו בקניין הרוחני

משה גפני: זה נכון

שולמית אלוני: במקום החלוקה לכלל העיריות, הכסף יתווסף לקרן הארנונה

משה גפני: קרן הארנונה מי בעד? מי נגד? מי נמנע 

משה גפני: לא אושר     

ולדימיר בליאק: רוויזיה

שולמית אלוני: במקום החלוקה לעיריות הכסף, יתווסף למען אזרחי ישראל

משה גפני: מי בעד? מי נגד? מי נמנע 

משה גפני: לא אושר         

ולדימיר בליאק: רוויזיה

שולמית אלוני: יתווסף אישור ועדה

משה גפני: מי בעד? מי נגד? מי נמנע 

משה גפני: לא אושר לא התקבל

ולדימיר בליאק: רוויזיה

שולמית אלוני: במקום כהגדרתו בסעיף 24 יבוא כפי שהוגדר בחוק קרן הארנונה

משה גפני: מי בעד? מי נגד? מי נמנע 

משה גפני: לא אושר לא התקבל

ולדימיר בליאק: רוויזיה

שולמית אלוני: במקום לרבות יבוא למעט

משה גפני: מי בעד? מי נגד? מי נמנע 

משה גפני: לא אושר לא התקבל

ולדימיר בליאק: רוויזיה

שולמית אלוני: המילים מועצה מקומית או אזורית יימחקו

משה גפני: מי בעד? מי נגד? מי נמנע 

משה גפני: לא אושר לא התקבל

ולדימיר בליאק: רוויזיה

שולמית אלוני: במקום המילים רשאי להורות לגבי שנה מסוימת, יבוא רשאי להורות לגבי שנת הכספים 2024

משה גפני: מי בעד? מי נגד? מי נמנע 

משה גפני: לא אושר לא התקבל

ולדימיר בליאק: רוויזיה

שולמית אלוני: במקום לכלל הרשויות המקומיות יבוא לכלל הרשויות המקומיות שדיריהם סובלים מרעש

משה גפני: מי בעד? מי נגד? מי נמנע 

משה גפני: לא אושר לא התקבל

שולמית אלוני: במקום מצבה הפיננסי, יבוא רמת החובות שמוחזקות על ידי

משה גפני: מי בעד? מי נגד? מי נמנע 

משה גפני: לא אושר לא התקבל

שולמית אלוני: זהו, סיימנו עם ההסתייגויות

משה גפני: סיימנו, הוא הגיש רוויזיה על חלק מההחלטות, נקבע את הרוויזיה בעוד חצי שעה ב- 13:15 תהיה הצבעה על הרוויזיה, ואם הרוויזיה לא תתקבל תהיה הצבעה על החוק

ולדימיר בליאק: ואם הרוויזיה תתקבל?     

משה גפני: אז הרוויזיה התקבלה, אז זה בסדר

ינון אזולאי: הוא הגיש רוויזיות על חלק מההסתייגויות

ולדימיר בליאק: על חלק מההסתייגויות של המחנה הממלכתי

משה גפני: בסדר, אם הרוויזיה תתקבל, מוטי ששון חוזר מפה הבייתה, הוא לא מקבל כלום

ולדימיר בליאק: בסדר

נאור שירי: זה לא הפריע לכם עם אילת, עם אילת זה לא הפריע הרב גפני, כשאילת חזרו בלי כלום לא הפריע לך

משה גפני: על מה?     

נאור שירי: אילת, אילת, עיריית אילת

ולדימיר בליאק: כשאילת התחנן

נאור שירי: כשאילת התחנן ואמר אתה לוקח לי תשעה מיליון שקלים, לא הפריע לך

משה גפני: לא הבנתי

אליהו (אלי) רביבו: ולדימיר, אני יכול להגיד משהו?     

משה גפני: לא רגע, רגע, אתה מדבר על קרן הארנונה?     

נאור שירי: כן

משה גפני: אז אני מודיע לך, שאני מטפל בזה מאז שקרן הארנונה עברה פה, שלא רציתי לפתוח פה את הכל, בין היתר זה הנושא של אילת אבל לא רק הנושא של אילת, והנושא הזה מטופל ברמות הכי גבוהות, ואתה תראה את זה

ולדימיר בליאק: אבל למה העברתם חוק כזה גרוע שצריך אחר כך לטפל בו?     

נאור שירי: הרמות הכי גבוהות העבירו את החוק הזה הרב גפני

משה גפני: למה אתם זה, אני יכול גם לא להגיד, אני העברתי את החוק, ואני סבור שיש שמה דברים שצריך לתקן אותם, אמרתי את זה כאן בוועדה, ואני מטפל בזה גם עכשיו, ויהיו דברים שאנחנו נתקן כמו שעשינו בהטבות המס ליישובים, כשהעברנו כאן את החוק, היו דברים שתיקנו אחרי החוק

יאיר רביבו: רגע אני רוצה להגיד משפט לאופוזיציה, רגע ולדימיר משפט אחד, הנפגעת הכי גדולה מחוק הארנונה זו העיר לוד

נאור שירי: מאיזה חוק?     

יאיר רביבו: החוק שמובא בפנינו, ועדיין אני תומך בו

נאור שירי: לא נפגע מקרן הארנונה

ולדימיר בליאק: הוא אומר שכן

נאור שירי: לא נפגע אל תדאג

יאיר רביבו: אני אם אני אבנה הרבה תעשייה, אני אפגע הרבה כן

נאור שירי: רביבו, אני שמח שאתה אומר אם אני אבנה תעשייה

משה גפני: רגע יאיר רגע

אורית פרקש הכהן: אני מושכת את הרוויזיות

נאור שירי: אם תבנה תעשייה תפגע, אבל אתה בונה מגורים

אליהו (אלי) רביבו: וברגע הזה אתה מחזק באמת את החזקת הקרן, זה בדיוק העניין נאור אחי, בדיוק העניין

נאור שירי: ממש לא, ממש לא, לא ידעו לדאוג ללוד

אליהו (אלי) רביבו: אתה אומר דבר לא הוגן

נאור שירי: אף אחד לא דאג לאילת, זה מעצבן אותי

אליהו (אלי) רביבו: ואם לא היית חבר, הייתי תובע ממך להתנצל, כי אתה אומר דברי בלע נאור

נאור שירי: לאילת לא דאגו לה, המצב של אילת גרוע פי כמה וכמה מכל רשות במדינת ישראל, ובאילת לא דאגתם להם

אליהו (אלי) רביבו: נאור אני אומר לך בגלל שאתה חבר, אני רק מעיר לך

ולדימיר בליאק: הוא אמר שהוא לא יכול לחזור לעיר שלו עם החוק הזה

אליהו (אלי) רביבו: נאור אני אומר לך תקשיב, אתה אומר דברי בלע שכל מקורם בחוסר ידיעה

נאור שירי: מה בלע?     

אליהו (אלי) רביבו: אני מסביר לך

נאור שירי: בבקשה, באקסל הראשון העיר לוד שילמה כסף?     

אליהו (אלי) רביבו: אני מסביר, גם עכשיו היא משלמת כסף

נאור שירי: לא

אליהו (אלי) רביבו: לא תקשיב, תקשיב יש מודל, העיר לוד

נאור שירי: במודל הראשון שילמה

אליהו (אלי) רביבו: תקשיב, תקשיב, המודל שהוגש בהתחלה היה שגוי, שהפרמטר היחיד, ולמעשה בין היחיד לעיקרי שנמדד בו, זה הקירבה לתל אביב, אתה לא יכול באמת להאשים את לוד שהיא עד כדי כך איתנה וחזקה כמו רעננה לצורך העניין, או כמו רמת גן רק בגלל שהיא קרובה לתל אביב, זה היה המדד

אליהו (אלי) רביבו:       עדיין עדיין אני אומר לך, על פי המתווה המוסכם, אני מסביר זה שהם חזרו בהם זה משהו אחר, על פי המתווה המוסכם בין הצדדים

נאור שירי: עזוב נו, אז קודם לא טעיתי בעובדות

אליהו (אלי) רביבו: לא אז אני מסביר לך, לוד משלמת כמעט כמו תל אביב, אל תגיד שהיא המרוויחה פה

נאור שירי: מה?      

אליהו (אלי) רביבו: כן תבדוק

נאור שירי: מה? איזה לוד משלמת

אליהו (אלי) רביבו: 28% תל אביב, 15% לוד

נאור שירי: על מה אתה מדבר, על קרן הארנונה?     

אליהו (אלי) רביבו: תבדוק, כן

נאור שירי: אתם לא משלמים, עיריית משלמת 60% מכל קרן הארנונה, היא משלמת 76 מיליון שקלים, על מה אתם מדברים? תגיד נו מה באמת נו

ולדימיר בליאק: ראש העיר היה כאן, ואמר שהוא לא יכול לחזור לאילת עם החוק הזה

אליהו (אלי) רביבו: לא שמעת מה הוא אמר

משה גפני: לא מעניין אותי אפילו

משה גפני:  אורית מה את אומרת?     

ולדימיר בליאק: רגע, אני מושך את הרוויזיות

אורית פרקש הכהן: אנחנו מושכים את הרוויזיות, ואני גם את שלי

שולמית אלוני: ההסתייגויות או את הרוויזיות, את ההסתייגויות של המחנה הממלכתי את מושכת?     

ולדימיר בליאק: לא רוויזיות על ההסתייגויות

שולמית אלוני: אז בעצם ההסתייגויות של המחנה הממלכתי נמשכו, אתם רוצים בקשת רשות דיבור במקום, והרוויזיות כבר לא רלוונטיות, אבל בכל מקרה נמשכו כבר

משה גפני: בסדר מאה אחוז, אז אני רוצה להצביע על החוק, ואחרי זה אני נותן לך

ינון אזולאי: אז הדיון ב-13:15 מתבטל

משה גפני: מתבטל

משה גפני:       הצעת חוק ההתייעלות הכלכלית (תיקוני חקיקה להשגת יעדי התקציב לשנות התקציב 2017 ו-2018) (תיקון מס' 9) (הקצאת סכום לרשויות המקומיות הסמוכות לנמל התעופה בן-גוריון)

משה גפני:       אני מבקש בתוך חודש להביא קריטריונים לכאן לפני שמפרסמים אותם, אני רוצה לקיים את הדיון ואני רוצה שתיישבו עם יושב ראש הפורום, מוטי ששון אומר שזה הוא אז לשבת איתו, אם זה מישהו אחר או עם זה עוד כמה

ולדימיר בליאק: אני ב- 13 ביולי אני אזכיר לך את זה

משה גפני: בסדר גמור מאה אחוז

משה גפני:      מי בעד אישור הצעת החוק ירים את ידו? מי נגד? מי נמנע?         

משה גפני: אושר הצעת החוק התקבלה, תודה רבה

משה גפני:       ראש עיריית לוד בבקשה ביקשת

יאיר רביבו: רציתי להגיד כן, זה חוק שעמלנו עליו לפני חמש שנים, ולמעשה התיקון עכשיו הוא פוגע בעיר לוד, כי הוא מבטל את הקלאב הסגור של חמשת הרשויות, לכאורה אנחנו צריכים להתנגד, אבל הסיבה שאנחנו בעד, כי מבינים שבג"צ אמר, שבלי ביטול הקלאב הסגור של חמש הרשויות לא יהיה אפשר לחלק יותר כספים

יאיר רביבו:       ולכן התיקון המוצע פה הוא בא למעשה להגיד עכשיו, שאין יותר קלאב סגור יהיה קריטריונים אחידים, ואין ברירה ככה קבע בג"צ, לכן למרות שאנחנו נפגעים ,על מנת שאני אמשיך לקבל כסף אני תומך בפגיעה של עצמי, אז תבינו את הרציונל

משה גפני: נכון, זה מה שהיה אז, ולא הייתה לנו ברירה אלא לעשות את הדבר הזה בסדר, תודה רבה